Барање 14-3514/1

1. Со кој подзаконски акт или правилник се предвидени: условите, потребните документи, начинот на избор и времетраењето на процесот за аплицирање на странките за планираните 20 ДНК АНАЛИЗИ за Роми кои не се евидентирани во матичната книга на родени предвидени за 2023 година за имплементирање на Стратегијата за инклузија на Ромите 2022-2030.

2. Каде се објавени условите, потребните документи, начинот на избор и времетраењето на процесот за аплицирање на странките за планираните 20 ДНК АНАЛИЗИ за Роми кои не се евидентирани во матичната книга на родени предвидени за 2023 година за имплементирање на Стратегијата за инклузија на Ромите 2020-2030 година.

3. До која институција треба заинтересираните странки да ги поднесат потребните документи.

Законот за неевидентирани лица во матичната книга на родени e донесен во февруари 2020 година како афирмативна акција за решение за неевидентираните лица за пристап до права од здравствена заштита, социјална заштита, образование и вработување. Тоа е претставуваше ад хок решение за целна група на одреден број луѓе (650 лица Роми), за покренување процедура во одреден временски рок за дополнително запишување во матична книга на родени.

Во стратешкиот план на Министерството за труд и социјална политика за 2023, за Одделението за имплементација на Стратегијата за инклузија на Ромите 2022-2030 се планирани ДНК анализа за 20 лица Роми неевидентирани во матична книга на родени кои се идентификувани на терен во рамките на спроведување на Законот за неевидентирани лица во матична книга на родени.

Активноста е планирана согласно Стратегијата за инклузија на Ромите 2020-2030 година.

ДНК анализа ќе биде направена само на оние лица кои веќе согласно акцијата се евидентирани во посебен регистер во Управата за водење на матични книги за кои според идентификацијата на нивната состојба, ДНК анализата е единствен начин за докажување на сродството за добивање на посебен извод на родени и посебна идентификациона исправа со кои би ги оствариле своите права.

Начинот на избор на лицата и времетраењето на процесот ќе биде воден од МТСП во соработка со Управата за водење на матични книги на родени.

Согласно стратешкиот план на Министерството за труд и социјална политика за 2023, за Одделението за имплементација на Стратегијата за инклузија на Ромите 2022-2030 се планирани активности за реализација на ДНК анализа за 20 лица Роми неевидентирани во матична книга на родени кои се идентификувани на терен во рамките на спроведување на Законот за неевидентирани лица во матична книга на родени.

Законот за неевидентирани лица во матичната книга на родени e донесен во февруари 2020 година е афирмативна акција за решение за неевидентираните лица затоа што им дава пристап до права од здравствена заштита, социјална заштита, образование и вработување.